(Art. 2, 6.) Item dictus Johannes Guiffredi canonicus predicte capelle ac rector ecclesie de Beligneo subtus Belnam eduensis diocesis testis productus in causa predicta ex parte dictorum religiosorum contra predictos decanum et capitulum, receptus, juratus et examinatus. Requisitus super secundo articulo qui sic incipit. Item quod predicta ecclesia sancti Medardi diuionensis, cum suo parochiatu et cetera, dixit se nihil scire, nisi quod vidit aliquocies a decem annis citra aliquos ex canonicis dicti monasterii sancti Stephani celebrare diuina in predicta ecclesia sancti Medardi. Item requisitus super sexto articulo qui sic incipit. Item quod ipsa ecclesia que appellatur capella ducis et cetera, dixit se nihil scire, nisi quod a decem annis citra audiuit dici pluries apud Diuionem a fratre Hugone abbate dicti monasterii, et a domino Radulpho de sancto Luppo presbytero et a magistro Benaldo de monte Antelmi, procuratoribus abbatis ut dicit abbatis et (Art. 9 à 13.) conuentus dicti monasterii quod dicta capella edificata fuit pro majori parte in parochiatu predicte ecclesie sancti Medardi. Item requisitus super nono articulo qui sic incipit. Item quod iterata suscitata questione et cetera. Item et super decimo articulo qui sic incipit. Item quod dicta ordinatio seu amicabilis compositio et cetera, dixit quod ipse vidit quamdam litteram que erat bullata, cuius littere principium erat... Honorius, episcopus, servus seruorum dei et cetera, et continebatur in eadem littera tenor cuiusdam compositionis olim facte inter predictas partes super integritate unius prebende dicte capelle quam petebant dicti abbas et conuentus a dictis decano et capitulo super qua etiam compositione agitur inter partes predictas prout dicit ipse qui loquitur et quia dictam litteram vidit, et eam seu copiam eius tenuit et legit et quod dictam litteram vidit exhiberi ex parte procuratorum dictorum abbatis et conuentus in romana curia coram domino Bartholomeo, tunc decano pictanensi, et nunc episcopo eduensi, auditore dato dictis partibus a domino papa in causa que occasione dicte compositionis vertebatur inter ipsas partes. Item requisitus super undecimo articulo qui sic incipit. Item quod dicta compositio et capitula in ipsa compositione contenta et cetera, dixit se nihil scire. Item requisitus super duodecimo articulo qui sic incipit. Item quod de predictis fuit et est publica vox et cetera, dixit se nihil scire. Item requisitus super tertio decimo articulo qui sic incipit. Item quod supra dicta discordia dicte partes et cetera, dixit se nihil scire, nisi quod bene sunt decem anni vel circa elapsi quod ipse qui loquitur fuit et est canonicus dicte capelle et quod ante litem motam inter partes in curia romana, dominus Robertus, dux Burgundie, et eius commissarii scilicet dominus Johannes de Sinemuro, et dominus Richardus de monte Moreto, quondam bailliuus Diuionis, pluries citauerunt decanum et capitulum predictos, coram (Art. 32, 35.) se ad instantia dictorum abbatis et conuentus et quod ipse qui loquitur vidit dictas partes comparere coram dicto duce et eius commissariis predictis, et audiuit quod pars dictorum abbatis et conuentus petebat quod dicti decanus et capitulum compellerentur per dictum ducem seu eius commissarios predictos ab obseruandum dictam compositionem parte dictorum decani et capituli respondente et proponente quod non tenebantur procedere coram dicto duce vel eius commissariis occasione contentorum in compositione ipsa et dictum dominum ducem non habere in ipsos decanum et capitulum aliquam juridictionem cognoscendi de dicta compositione, sed ipsi coram dicto duce et dictis commissariis procedebant initii et timentes quod si predicte recusarent, ne propter hoc indignationem dicti ducis incurrerent aut radiarent in bonis dicte capelle per gentes dicti ducis ad instantia dictorum abbatis et conuentus qui pluries procurauerunt dictos decanum et capitulum per dictas gentes ducis radiari ut dicit ipse qui loquitur occasione compositionis predicte. Item requisitus super tricesimo secundo articulo qui sic incipit. Item quod tunc ordinatum fuit inter dictas partes per omnia acta et cetera, dixit se nihil scire. Item requisitus super tricesimo quinto articulo qui sic incipit. Item intendit probare dictus procurator quod abbas et conuentus predicti non habuerunt et cetera, dixit quod bene sunt septem anni elapsi quod ipse qui loquitur fuit cellerarius dicte capelle per unum annum et illo anno dicti abbas et conuentus habuerunt in dicta capella unam prebendam integram eodem modo quo canonici dicte capelle perceperunt et habuerunt de qua prebenda ipse qui loquitur mandato dictorum abbatis et conuentus integre satisfecit et anno sequenti similiter ex parte dictorum decani et capituli satisfactum fuit presente ipso qui loquitur mandato dictorum abbatis et conuentus de prebenda predicta in capitulo dicte capelle, (Art. 36 à 39.) dicens tamen quod satisfactio huiusmodi facta fuit, propter hoc quod ipsi abbas et conuentus predictos decanum et capitulum fecerunt et procurauerunt compelli ad hoc per potentiam domini ducis predicti cuius gentes radiabant et capiebant de bonis dicte capelle ut dicit ad instantiam dictorum abbatis et conuentus et ipsis ratum habentibus quando conquerebantur de eisdem decano et capitulo. Item requisitus super tricesimo sexto articulo qui sic incipit. Item quod tempore dictarum compositionum et post et cetera, dixit quod anno predicto quo fuit cellerarius dicte capelle ipse recepit fructus redditus et obuentiones et bona prouenentia occasione dicte capelle, et ipsa bona equaliter distribuit inter canonicos predicte capelle seruientes in eadem, et illo anno satisfecit mandato dictorum abbatis et conuentus de dicta prebenda dictum est, et soluit tantum quantum illo anno percepit unus de canonicis dicte capelle. Item requisitus super tricesimo septimo articulo qui sic incipit. Item de pecunia et cetera, dixit quod bene sunt decem anni elapsi vel circa, postquam ipse qui loquitur sicut canonicus dicte capelle ipse vidit pluries quando erat in dicta capella quod frater Odo, dictus Verroquier, canonicus dicti monasterii sancti Stephani, seruiebat in dicta capella per dicta ecclesia sancti Stephani, et percipiebat de pecunia que solui consueuit pro anniuersariis dicte capelle et habebat tantum quantum unus ex canonicis dicte capelle. Item requisitus super tricesimo octauo articulo qui sic incipit. Item quod a tempore dicte compositionis et cetera, dixit quod a tempore quo ipse qui loquitur fuit canonicus dicte capelle, et post etiam per aliqua tempora ipse vidit quod abbas et conuentus dicti monasterii seruierunt in dicta capella per unum de suis canonicis scilicet per dictum fratrem Odonem, sicut unus de canonicis capelle. Item requisitus super tricesimo nono articulo qui sic incipit. Item quod abbas et conuentus et cetera, dixit (Art. 40 à 43.) se nihil scire, nisi prout supra deposuit super dictis tricesimo quinto et tricesimo sexto articulis. Item requisitus super quadragesimo articulo qui sic incipit. Item quod de predictis fuit et est et cetera, dixit se nihil scire. Item requisitus super quadragesimo primo articulo qui sic incipit. Item intendit probare quod abbate et conuentu predictis percipientibus prebendam et cetera, dixit quod decem annis citra, ipse vidit quandoque quod quilibet canonicus dicte capelle seruiens et residens in eadem percipiebat tantummodo duodecim libras viennenses pro grossis fructibus sue prebende in bursa communi dictorum decani et capituli et quandoque vidit quod per dictos decanum et capitulum cuilibet canonico assignabatur certus locus in quo perciperet dictas duodecim libras de redditibus dicte capelle vel redditus dicti loci pro ipsis usque ad certum tempus, et ita fecerunt dicti decanus et capitulum pluries in eorum capitulo prout dicit ipse qui loquitur et ipso presente nec aliud scit de ipso articulo. Item requisitus super quadragesimo secundo articulo qui sic incipit. Item quod dicti decanus et capitulum adhuc soluunt et cetera, dixit se nihil scire. Item requisitus super quadragesimo tertio articulo qui sic incipit. Item quod abbas et conuentus predicti requisiuerunt decanum et capitulum et cetera, dixit quod bene sunt octo anni elapsi quod dicte partes comparuerunt per procuratores suos tam coram dicto duce quam coram predictis commissariis suis apud Diuionem in aula ipsius ducis quibusdam diebus de quibus non recolit presente ipso qui loquitur qui audiuit quod procurator dictorum abbatis et conuentus petebat et requirebat quod decanus et capitulum et canonici dicte capelle assignarent certam et distinctam prebendam ecclesie abbati et conuentui sancti Stephani sicut etiam assignauerant singulis canonicis dicte capelle et petebat eos ad hoc compelli par dictos ducem et eius commissarios. Interrogatus de astantibus, dixit quod (Art. 44 à 50.) presens erat frater Hugo, abbas dicti monasterii, una cum procuratoribus dictarum partium et plures alii de quorum nominibus non recolit. Item requisitus super quadragesimo quarto articulo qui sic incipit. Item quod requisiuerunt eosdem ut singulis et cetera, dixit se nihil scire. Item requisitus super quadragesimo quinto articulo qui sic incipit. Item quod dicti decanus et capitulum et canonici et cetera, dixit quod requisiti fuerunt, prout supra dixit super quadragesimo tertio articulo et ex parte eorum fuit propositum et responsum tunc quod ad hoc non tenebantur. Item requisitus super quadragesimo sexto articulo qui sic incipit. Item quod a tempore huiusmodi substraxionis et cetera, dixit se nihil scire. Item requisitus super quadragesimo septimo et octauo articulis, dixit se nihil scire. Item requisitus super quadragesimo nono articulo qui sic incipit. Item intendit probare quod dicti decanus et capitulum et canonici et cetera, dixit quod tempore et loco de quibus sit mentio in dicto quadragesimo tertio articulo, ex parte dictorum abbatis et conuentus petitum fuit et dictum contra dictos decanum et capitulum et canonicus dicte capelle, presente ipso qui loquitur coram dicto duce quod cum magister Stephanus, quondam phisicus dicti ducis, canonicus dicte capelle, de nono mortuus esset quod ipsi decanus et capitulum permitterent percipere dictos abbatem et conuentum prebendam dicti canonici defuncti per unum annum sicut idem canonicus percipiebat eadem ad quod ex parte dictorum decani et capituli responsum fuit quod dicti abbas et conuentus nullum jus habebant in ipsa prebenda. Item requisitus super quinquagesimo articulo qui sic incipit. Item intendit probare dictus procurator quod dicta capella ducis et cetera, dixit quod ita audiuit dici a fratre Hugone, abbate dicti monasterii, et a fratre Odone, dicto Verroquier, canonico eiusdem monasterii, et a domino Radulpho de sancto luppo, presbytero et magistro (Art. 51, 60 à 69, 76 à 82.) Renaldo de Monte Antelini procuratoribus dictorum abbatis et conuentus. Item requisitus super quinquagesimo primo articulo qui sic incipit. Item quod specialiter fuit a sede apostolica et cetera, dixit quod a decem annis citra pluries audiuit dici in predicta capella et alibi quod decanus dicte capelle habet curam animarum ducis et ducisse, necnon canonicorum ac capellanorum et clericorum dicte capelle et utitur et consueuit uti huiusmodi cure officio inter personas predictas per se vel alium nec aliud scit de ipso articulo. Item requisitus super sexagesimo articulo qui sic incipit. Item intendit probare dictus procurator quod domus, terre et cetera, dixit se nihil scire. Item requisitus super sexagesimo primo, secundo, tertio, quarto, quinto et sexto articulis, dixit se nihil scire, nisi quod in dicta ecclesia sancti Stephani sunt fontes baptismales. Item requisitus super sexagesimo septimo articulo qui sic incipit. Item quod dicti decanus et capitulum et canonici se opponunt et cetera, dixit quod nihil scit, nisi quod a decem annis citra pluries audiuit dici a magistro Lamberto, decano et domino Renaldo de Abba petra, canonico dicte capelle, in capitulo eorum et a quibusdam aliis canonicis et presbyteris dicte capelle de quorum nominibus non recolit quod decanus et capitulum et canonici erant exempti et liberi ab omni solutione decime ratione vinearum suarum dictis abbati et conuentui facienda. Item requisitus super sexagesimo octauo articulo qui sic incipit. Item quod de illis vineis quas dicta capella et cetera, dixit se nihil scire. Item requisitus super sexagesimo nono articulo qui sic incipit. Item quod de predictis est et fuit et cetera, dixit se nihil scire. Item requisitus super septuagesimo sexto articulo qui sic incipit. Item quod predicti decanus et capitulum subtraxerunt et cetera. Item requisitus super septuagesimo septimo, octauo et nono articulis, dixit se nihil scire. Item requisitus super octogesimo, octogesimo primo, secundo (Art. 83 à 93.) et tertio articulis, dixit se nihil scire. Item requisitus super octogesimo quarto articulo qui sic incipit. Primo quod a tempore cuius initii et cetera, dixit se nihil scire. Item requisitus super octogesimo quinto et sexto articulis, dixit se nihil scire, et quod similiter nihil scit de octogesimo nono articulo. Item requisitus super nonogesimo articulo qui sic incipit. Item quod decanus et canonici dicte capelle qui tunc erant et cetera, dixit se nihil scire, nisi quod audiuit dici in dicta capella, quod quidam canonici dicte capelle jurauerunt se seruaturos dictam compositionem ad instantiam dictorum abbatis et conuentus qui procurauerunt ut dicitur eos ad hoc compelli per dictum ducem etiam per captionem bonorum dicte capelle. Requisitus a quibus ita audiuit dici, dixit quod a domino Hugone de Bella Nova, quondam capellano dicte capelle, et a pluribus aliis de quorum nominibus non recolit. Interrogatus de tempore, dixit quod bene sunt sex anni elapsi et amplius. Interrogatus de die, mense et septimana et hora, dixit quod non recolit; de loco, dixit quod in dicta capella et alibi apud Diuionem. Item requisitus super nonogesimo secundo et tertio articulis, dixit se nihil scire, nec scit quod de predictis sit vel fuerit publica vox et fama, sed bene credit quod canonici dicte capelle qui nunc sunt nolunt jurare dictam compositionem. (Art. 1.) Item requisitus super primo articulo libelli attemptatorum qui articulus sic incipit. In primis intendit probare dictus procurator quod abbas et conuentus et ecclesia sancti Stephani diuionensis tenuerunt et habuerunt et cetera, dixit se nihil scire. Item requisitus utrum fuit instructus ab aliquo ut ita deponeret et utrum prece vel precio amore gratia et cetera, super hoc ferat testimonium, dixit quod non.